
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1150 

17 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 1 

Καθορισμός δικαιωμάτων που εισπράττονται στα έμ¬ 
μισθα Υποθηκοφυλακεία και Κτηματολογικά Γρα¬ 
φεία Ρόδου και Κω - Λερού. 2 

Σύσταση ειδικής νομοπαρασκευαστικής επιτροπής 
για την εφαρμογή αποφάσεων του Συμβουλίου 
Ασφαλείας των Ηνωμένων Εθνών και της Ευρωπαϊ¬ 
κής Ένωσης περί επιβολής κυρώσεων. 3 

Κανονισμός Εσωτερικής Υπηρεσίας του Πρωτοδικεί¬ 
ου Κέρκυρας. 4 


ΑΠΟΦΑΣΕΙ Σ 

Αριθ. Υ7α/Γ.Π./οικ./83868 (1) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξειςτου άρθρου 6του ν.δ. 3366/1955 ΦΕΚ Α-255. 

2. Τις διατάξεις του άρθρου 3 του ν. 1278/1982 ΦΕΚ 
Α-105 όπως επαναφέρθηκαν σε ισχύ με τις διατάξειςτου 
άρθρου 1 του ν. 2194/1994 ΦΕΚ Α-34. 

3. Τις διατάξεις του άρθρου 31 του ν. 1397/1983 ΦΕΚ 
Α-143 όπως συμπληρώθηκαν με τις διατάξεις του άρθρου 
20 παρ. 2 του ν. 2519/1997 ΦΕΚ Α-165. 

4. Τις υπ’ αριθμ. 10214, 10215, 10218, 10219, 10220, 
10221/8.7.2005,10246/12.7.2005 αποφάσεις της Εκτελε¬ 
στικής Επιτροπής του ΚΕΣΥ. 

5. Την υπ’ αριθμ. ΔΥ(3-4)α Γ.Π. οικ./124943/6.12.2004 
(ΦΕΚ Β'/1842/2004) απόφαση του Υφυπουργού Υγείας 
και Κοινωνικής Αλληλεγγύης για μεταβίβαση αρμοδιοτή¬ 
των και του δικαιώματος υπογραφής εγγράφων «Με 
Εντολή Υφυπουργού», στους Γενικούς Γραμματείς, Γενι¬ 
κούς Διευθυντές και ανωτέρους υπαλλήλους του Υπουρ¬ 
γείου Υγείας και Κοινωνικής Αλληλεγγύης, αποφασί¬ 
ζουμε: 


I. Κυρώνουμε τις ανωτέρω υπό (4) σχετικές γνωμοδοτή¬ 
σεις της ΕΈ. του ΚΕΣΥ, με τις οποίες αναγνωρίζονται οι 
ακόλουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Πανεπιστημιακό Γενικό Νοσοκομείο Λάρισας 

Πανεπιστημιακή Νεφρολογική Κλινική: 2 χρόνια άσκη¬ 
ση στην Νεφρολογία. 

2. Γενικό Νοσοκομείο Νάουσας 

- Μικροβιολογικό τμήμα: 2 χρόνια άσκηση στην Ιατρική 
Βιοπαθολογία (Μικροβιολογία) ήτοι 12 μήνες Βιοχημεία, 
3 μήνες Αιμοδοσία, 5 μήνες Αιματολογία και 4 μήνες Μι¬ 
κροβιολογία. 

3. Γ ενικό Νοσ/μειο Χανιών «ΑΓΙΟΣ ΓΕΩΡΓΙΟΣ» 

- Ω.Ρ.Λ. τμήμα: 3 χρόνια άσκηση στην Ω.Ρ.Λ. 

4. Γενικό Νοσ/μείο Θηβών. 

- Χειρουργικό τμήμα: 1 1/2 χρόνο άσκηση στην Χει¬ 
ρουργική. 

5. Γ ενικό Νοσ/μείο Τρίπολης 

- Ακτινοδιαγνωστικό τμήμα: 4 χρόνια άσκηση στην Ακτι¬ 
νοδιαγνωστική, ήτοι 2 1/2 χρόνια Κλασσική Ακτινολογία, 
1 1/2 χρόνο νεώτερες απεικονιστικές μέθοδοι (Αξονική 
Τομογραφία, Μαγνητική Τομογραφία, Υπερηχοτομογρα- 
φία). 

6. Γενικό Νοσ/μείο Ρόδου 

- Μ/Γυναικολογικό τμήμα: 2 1/2 χρόνια άσκηση στη 
Μ/Γ υναικολογία. 

7. 401 Γενικό Στρατιωτικό Νοσ/μείο Αθηνών 

- Α και Β Ορθοπαιδικό Τμήμα: Πλήρη άσκηση στην Ορ- 
θοπαιδική, με την προϋπόθεση η εκπαίδευση στα κατεπι- 
λογή εξάμηνα να γίνεται σε νοσοκομεία που δίνουν πλήρη 
ειδικότητα στο αντίστοιχο εξάμηνο και η Παιδοορθοπαι- 
δική σε Παιδιατρικό νοσοκομείο. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

Με εντολή Υφυπουργού 
Ο Γ ενικός Γ ραμματέας 
Π. ΜΠΟΥΧΩΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 79898 (2) 

Καθορισμός δικαιωμάτων που εισπράττονται στα έμμι¬ 
σθα Υποθηκοφυλακεία και Κτηματολογικά Γραφεία 
Ρόδου και Κω - Λερού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 5 και 12 και 19 παρ. 1 του 
ν. 325/1976 ΦΕΚΑ-125. 

2. Τις διατάξεις του άρθρου 20 παρ. 6 του ν. 2145/1993 
ΦΕΚΑ-88. 

3. Το γεγονός ότι από τις διατάξεις της απόφασης αυ¬ 
τής προκαλείται αύξηση των εσόδων του κρατικού προϋ¬ 
πολογισμού. 

4. Την υπ’ αριθμ. 14650/ΔΙΟΕ/17.3.2004 (ΦΕΚ 519Β/ 
17.3.2004) κοινή απόφαση του Πρωθυπουργού και 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών, αποφασίζουμε: 

Καθορίζουμε τα αναλογικά δικαιώματα των άρθρων 5 
και 12 του ν. 325/1976 που εισπράττονται στα έμμισθα 
υποθηκοφυλακεία και στα Κτηματολογικά Γραφεία Ρό¬ 
δου και Κω - Λέρου, ως εξής: 

Μέχρι του ποσού των επτακοσίων τριάντα πέντε (735) 
ΕΥΡΩ, δεκαπέντε τοις χιλίοις (15 %ο) και από επτακόσια 
τριάντα έξι (736) ΕΥΡΩ μέχρι χίλια τετρακόσια εβδομήντα 
(1.470) ΕΥΡΩ, δώδεκα τοις χιλίοις (12 %ο). 

Γ ια τα πέραντωνχιλίωντετρακοσίων εβδομήντα (1.470) 
ΕΥΡΩ ποσά εξακολουθούν να εισπράττονται τα μέχρι σή¬ 
μερα εισπραττόμενα δικαιώματα ήτοι τρία τοις χιλίοις (3 
%ο) και έξι τοις χιλίοις (6 %ο) αντίστοιχα. 

Η ισχύς της απόφασης αυτής αρχίζει ένα μήνα μετά τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ Π ΑΠΑΛΗ Γ ΟΥΡΑΣ 

-♦- 

Αριθ. 76089 (3) 

Σύσταση ειδικής νομοπαρασκευαστικής επιτροπής για 
την εφαρμογή αποφάσεων του Συμβουλίου Ασφαλεί¬ 
ας των Ηνωμένων Εθνών και της Ευρωπαϊκής Ένωσης 
περί επιβολής κυρώσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 10 του ν. 3060/2002 (ΦΕΚ Α' 242). 

β) Του άρθρου 23 παρ. 1 περ. ι'του ν. 2145/1993 (ΦΕΚ Α'88). 

γ) Του άρθρου 17 του ν. 3205/03 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) Του άρθρου 29Ατου ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 


κε με το άρθρο 27 του ν. 2081/1992 (ΦΕΚΑ' 154) καιαντι- 
καταστάθηκεμετο άρθρο 1 του ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστικής 
επιτροπής για την εφαρμογή αποφάσεωντου Συμβουλίου 
Ασφαλείας των Ηνωμένων Εθνών και της Ευρωπαϊκής 
Ένωσης περί επιβολής κυρώσεων, αποφασίζουμε: 

Την σύσταση ειδικής νομοπαρασκευαστικής επιτροπής 
για την εφαρμογή αποφάσεων του Συμβουλίου Ασφαλεί¬ 
ας των Ηνωμένων Εθνών καιτης Ευρωπαϊκής Ένωσης πε¬ 
ρί επιβολής κυρώσεων, αποτελούμενης από τους: 

1. Φιλοκτήμονα Αρναούτογλου, Σύμβουλο της Επικρά¬ 
τειας, ως Πρόεδρο. 

2. Ασημίνα Θεοδωρίκα, Προϊσταμένη Τμήματος Καθε¬ 
στώτος Εισαγωγώντης Ευρωπαϊκής Ένωσηςτου Υπουρ¬ 
γείου Οικονομίας και Οικονομικών. 

3. Τζένη Σταυρίδη, Νομικό Σύμβουλο στο Τμήμα Δημο¬ 
σίου Διεθνούς Δικαίου του Υπουργείου Εξωτερικών με 
αναπληρώτριατην Μάρθα Παπαδοπούλου, Εισηγήτρια. 

4. Λυδία Πνευματικού, Αναπληρώτρια Νομικό Σύμβου¬ 
λο στο Τμήμα Ευρωπαϊκού Κοινοτικού Δικαίου του 
Υπουργείου Εξωτερικών με αναπληρώτρια την Μαρία 
Τασσοπούλου, Εισηγήτρια. 

5. Δημήτριο Μπαντιςι, Πλοίαρχο ΑΣ, Δ/ντή Ναυτιλιακής 
Πολιτικής και Ανάπτυξης του Υπουργείου Εμπορικής 
Ναυτιλίας με αναπληρωτή τον Γεώργιο Μπαρκατσά, Αντι- 
πλοίαρχο ΑΣ, ως μέλη. 

Χρέη γραμματέα της: ανωτέρω επιτροπής θα εκτελεί η 
Σοφία Βλάχου Δικηηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 70813 (4) 

Κανονισμός Εσωτερικής Υπηρεσίας του Πρωτοδικείου 
Κέρκυρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Εχοντας υπόψη: 

Τις διατάξεις: 

α) Του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του ν. 1756/1988 εκ νέου με την πα¬ 
ράγραφο 4 του άρθρου 3 του ν. 2479/1997. 

β) Του άρθρου 25παρ.3περ.ατου ν.2812/2000 (Α’ 67). 

γ) Του άρθρου 29Ατου ν. 1558/1985 (Α' 137) όπως προ- 
σετέθηκε με το άρθρο 27 του ν.2081 1992 (Α' 154) και τρο¬ 
ποποιήθηκαν με το άρθρο 1 παρ.2ατουν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3) Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Το υπ’ αρθμ. 1807/16.6.2005 έγγραφο του Πρωτοδι¬ 
κείου Κέρκυρας, αποφασίζουμε: 

Εγκρίνουμε την τροποποίηση του κανονισμού εσωτερι¬ 
κής Υπηρεσίας του Πρωτοδικείου Κέρκυρας, όπως δια¬ 
μορφώθηκε με την υπ’ αριθμ. 5/2005 απόφαση της Ολο¬ 
μέλειας του Πρωτοδικείου Κέρκυρας η οποία έχει ως 
εξής: 

ΚΕΦΑΛΑΙΟ ΤΕΤΑΡΤΟ 

ΤΜΗΜΑΤΑ ΓΡΑΜΜΑΤΕΙΑΣ ΠΡΩΤΟΔΙΚΕΙΟΥ 
ΚΑΙ ΑΡΜΟΔΙΟΤΗΤΕΣ ΑΥΤΩΝ 

Άρθρο 24 

Η γραμματεία του Πρωτοδικείου Κέρκυρας, η οποία αντι¬ 
στοιχεί σε Διεύθυνση κατά την έννοια του ν. 1586/ 1986, 
έχοντας υπ’ όψιν ότι οι οργανικές θέσεις είναι είκοσι τέσ¬ 
σερις (24) γραμματείς, μία (1) δακτυλογράφος και τρεις (3) 
επιμελητές δικαστηρίων, διαιρείται στο πρώτο τμήμα, της 
Διευθύνσεως, στο οποίο υπάγεται η Γραμματεία, η καθα- 
ρογραφή αποφάσεων, οι διεξαγωγές αποδείξεων πολιτι¬ 
κών αποφάσεων, στο δεύτερο τμήμα, το Πολιτικό, στο τρί- 
τοτμήμα,το Α' Ποινικό, στο τέταρτο Τμήμα το Β' Ποινικό και 
στο πέμπτο τμήμα, στο οποίο υπάγονται η Ανάκριση, η έκ¬ 
δοση πόσης φύσεως πιστοποιητικών και το Αρχείο. 

Σε καθένα από τα πιο πάνω τμή ματα θα υπη ρετεί αριθμός 
υπαλλήλων ανάλογα μετις αρμοδιότητεςτουτμήματος και 
τον αριθμό των υπαλλήλων που είναι τοποθετημένοι, πά¬ 
ντως όμως όχι λιγότεροι από πέντε, και με τις αντίστοιχα, 
σε κάθε επί μέρους τμήμα, αναφερόμενες αρμοδιότητες. 

Η τοποθέτηση των δικαστικών υπαλλήλων στα επί μέ¬ 
ρους τμήματα και αντικείμενα του Πρωτοδικείου γίνεται 
με απόφαση του Προέδρου Πρωτοδικών ύστερα από πρό¬ 
ταση του Προϊσταμένου Διευθύνσεως της Γραμματείας. 

Άρθρο 25 

Προϊστάμενος Διευθύνσεως Γ ραμματείας 

Ο Προϊστάμενος Διευθύνσεως Γ ραμματείας διευθύνειτις 
υπηρεσίες της Γ ραμματείας του Πρωτοδικείου σύμφωνα 
μετις εντολές του Προϊσταμένου του Πρωτοδικείου, Προέ¬ 
δρου Πρωτοδικών ή του νόμιμου αναπληρωτή του και έχει 
την εποπτεία της λειτουργίας των τμημάτων της Γ ραμμα¬ 
τείας, αναπληρώνεται δε στα καθήκοντά του αυτά από τον 
αμέσως αρχαιότερο υπάλληλο Προϊστάμενο Τμήματος. 

Α'. ΤΜΗΜΑ ΓΡΑΜΜΑΤΕΙΑΣ 

Στην αρμοδιότητα του τμήματος αυτού υπάγεται η διεκ¬ 
περαίωση της διοικητικής και λοιπής υπηρεσίας της Γ ραμ¬ 
ματείας, η καθαρογραφή των πολιτικών αποφάσεων. 

Στο τμήμα αυτό θα υπηρετούν δύο (2) γραμματείς, μία 
(1) δακτυλογράφος και δύο (2) επιμελητές δικαστηρίων, 
συνολικά πέντε (5). 

1. Γ ραφείο Γ ραμματείας 

Στο γραφείο αυτό θα υπηρετούν δύο (2) γραμματείς, εκ 
των οποίων ο ένας (1) θα επιμελείται και θα τηρεί τα πιο κά¬ 
τω βιβλία και θα ασχολείται με τη διεκπεραίωση της διοικη¬ 
τικής υπηρεσίας της διευθύνσεως (πρώην γραμματείας) 
του Πρωτοδικείου και με το πρωτόκολλο διοικητικής κοι¬ 
νής και εμπιστευτικής αλληλογραφίας. Με την τήρηση του 
μητρώου Δικαστών και υπαλλήλων, με τις πειθαρχικές υπο¬ 
θέσεις των δικαστικών υπαλλήλων, συμβολαιογράφων και 
υποθηκοφυλάκων, με τηντήρηση και ενημέρωση των ατο¬ 
μικών φακέλων των υπαλλήλων, σύμφωνα με το ν. 
2812/2000. Με την τήρηση του βιβλίου κανονικών, αναρ- 
ρωτικών, εκπαιδευτικών αδειών και αδειών άνευ αποδοχών 
των Δικαστών και υπαλλήλων και αδειών - αναπληρώσεων 


συμβολαιογράφων και υποθηκοφυλάκων. Τηρεί τους φα¬ 
κέλους με τις επιθεωρήσεις των Ειρηνοδικείων και Πται¬ 
σματοδικείων, της περιφέρειας του Πρωτοδικείου Κέρκυ¬ 
ρας, της επιθεώρησης των αποληψίμων του Πρωτοδικείου 
από τον Πρόεδρο, σύμφωνα με το άρθρο 89 παρ. 4 του ν. 
1756/88 και συγκεντρώνει τα απαραίτητα στοιχεία για την 
επιθεώρηση από τον Πρόεδρο Εφετών και τον Επιθεωρη¬ 
τή Αρεοπαγίτη. Με τη σύνταξη και υποβολή των πινάκων 
πολιτικής φύσεως, κινήσεως και εκκρεμότητας των δικα¬ 
στών (μηνός - τριμήνου - εξαμήνου - ετήσιους) προς τον 
Πρόεδρο Εφετών, Εισαγγελέα Αρείου Πάγου και την Υπη¬ 
ρεσία Επιθεωρήσεως Αρείου Πάγου. Μετά προγράμματα 
υπηρεσίας Δικαστών και δικαστικών υπαλλήλων, την ειδο¬ 
ποίηση των Δικαστών για τη συγκρότηση ποινικών δικα¬ 
στηρίων (αυτοφώρων) και με τις παραγγελίες για μετακί¬ 
νηση Ειρηνοδικών, Πταισματοδικών και υπαλλήλων, για 
αναπλήρωση κωλυομένων. Με την τήρηση των φακέλων, 
εγκυκλίων κ.λ.π., την εν γένει αλληλογραφία, τη θεώρηση 
εγγράφων σύμφωνα με τη Σύμβαση της Χάγης, τη θεώρη¬ 
ση των βιβλίων των συμβολαιογράφων, των υποθηκοφυ- 
λάκωνκ.λπ. καιμετηντήρησητου βιβλίου υπογραφών συμ¬ 
βολαιογράφων. Μετατου διαγωνισμού υπαλλήλων και επι¬ 
μελητών, με τη διεκπεραίωση των εργασιών που 
απαιτούνται για το διορισμό δικαστών ως Προέδρων ή με¬ 
λών σε συμβούλια, επιτροπές, ιδρύματα, σωματεία και με 
τις αιτήσεις σωματείων για ορισμό δικαστικού αντιπροσώ¬ 
που στις εκλογές αυτών. Με τη διεκπεραίωση των διαδικα¬ 
σιών που απαιτούνται κατά τις περιόδους των εκλογών και 
ιδίως την προετοιμασία, τη διενέργεια, την έκδοση των 
αποτελεσμάτων, την ανακήρυξη των υποψηφίων κ.λπ. Με 
την τήρηση των βιβλίων πράξεων Προέδρου, εκθέσεων 
γραμματέων, για την καταχώρηση ενεχυριακών συμβάσε¬ 
ων και χρηματοδοτικών μισθώσεων, γιατις αναγγελίες που 
αφορούν σχολάζουσες κληρονομιές, για τα πρόσωπα που 
έχουν κηρυχθεί σε αφάνεια, αντικλήτων δικηγόρων, ανα¬ 
γκαστικών διαχειρίσεων, δηλώσεων αποδοχής εκτελε¬ 
στών διαθηκών, επιδόσεων προς τη γραμματεία, για την 
καταχώρηση δηλώσεων που αφορούντην απώλεια εγγρά¬ 
φων και της γνωστοποιήσεως διευθύνσεως κατοικίας 
αγνώστου διαμονής προσώπων, επιτρόπων και κηδεμόνων 
και του βιβλίου πρακτικών ορκοδοσίας δικαστικών παρέ- 
δρων, υπαλλήλων, δικηγόρων, συμβολαιογράφων, υποθη¬ 
κοφυλάκων, δικαστικών επιμελητών κ.λπ. Με την κατάθεση 
διαιτητικών αποφάσεων και την κατάθεση και απόδοση εγ¬ 
γυοδοσιών και εγγυητικών επιστολών. Με την είσπραξη και 
εκτέλεση διαφόρων πιστώσεων, με τη σύνταξη εκθέσεων 
εξομολογήσεως πλοιάρχων. Με την οργάνωση της βιβλιο¬ 
θήκης, τηντήρηση του σχετικού βιβλίου, τη μέριμνα για την 
προμήθεια νομικών συγγραμμάτων και περιοδικών και την 
παρακολούθηση και τακτοποίηση της βιβλιοδεσίας κάθε 
εντύπου και με την τήρηση βιβλίου επίπλων και σκευών. 

Ο δεύτερος γραμματέας θα ασχολείται με τη διαχείριση 
της πιστώσεως γραφικής ύλης, προμήθεια και διανομή 
διαφόρων ειδών και υλικών, επιμέλεια εκτυπώσεων εντύ¬ 
πων και παρακολούθηση λειτουργίας των ηλεκτρονικών 
υπολογιστών, αριθμομηχανών και εκτυπωτικών μηχανη¬ 
μάτων. Με τη σύνταξη εκθέσεων ασκήσεων ενδίκων μέ¬ 
σων κατά αποφάσεων πολιτικών δικαστηρίων (εφέσεων). 
Με την δημοσίευση των εταιρικών συμβάσεων και συμβο¬ 
λαίων, την τήρηση των βιβλίων εταιρειών και την ευρετη- 
ρίασή τους και με την δημοσίευση καταστατικών σωματεί¬ 
ων. Μετηνδιαχείρισητηςπάγιαςπροκαταβολήςτου Πρω¬ 
τοδικείου Κέρκυρας και την καταβολή των οδοιπορικών 

εξόδων και ημερήσιας αποζημιώσεως στους καλούμε¬ 
νους μάρτυρες και διερμηνείς στα δικαστήρια της Κέρκυ¬ 
ρας. Μετη μισθοδοσία των δικαστών και υπαλλήλων και με 
την έκδοση όλων των δικαιολογητικών που χρειάζονται οι 
μετατιθέμενοι, οι συνταξιούχοι κ.λπ., καθώς και μετη σύ¬ 
νταξη των βεβαιώσεων που χορηγούνται στο προσωπικό 
για φορολογικούς σκοπούς στις αρχές κάθε χρόνου. Με 
την τήρηση μητρώου μισθοδοσίας, την τήρηση και ενημέ¬ 
ρωση των φακέλων των οικογενειακών και υπηρεσιακών 
μεταβολών που σχετίζονται με τη μισθοδοσία των παρα¬ 
πάνω προσώπων. Μετη σύνταξη καταστάσεων αποζημιώ¬ 
σεως των υπαλλήλων και επιμελητών για υπερωριακή ερ¬ 
γασία. Μετη σύνταξη των οδοιπορικών κ.λ.π. εξόδων των 
μετατιθεμένων ή μετακινουμένων εκτός έδρας Δικαστών 
και δικαστικών υπαλλήλων. Με την είσπραξη της μηνιαίας 
συνδρομής υπέρ της Ένωσης Δικαστών και Εισαγγελέων. 

Αμφότεροι οι γραμματείς του πιο πάνω τμήματος θα 
ασχολούνται και με κάθε άλλη εργασία διοικητικής φύσε- 
ως που δεν υπάγεται στα άλλα τμήματα. 

2. Γραφείο Καθαρογραφής 

Θα υπηρετεί η δακτυλογράφος η οποία θα ασχολείται 
με τη δημοσίευση και την καθαρογραφή των πολιτικών 
αποφάσεων γενικά του Μονομελούς (τακτικής, εκούσιας 
και ειδικών διαδικασιών και Ασφαλιστικών μέτρων), την 
τήρηση των βιβλίων διακινήσεως των δικογραφιών και την 
μετά από την καθαρογραφή των αποφάσεων αυτών την 
προώθησή τους στις υπηρεσιακές θυρίδες των δικαστών 
για τη θεώρησή τους, και στην συνέχεια την παράδοσή 
τους στο αρχείο. 

3. Επιμελητές Δικαστηρίων 

Στην αρμοδιότητα τους υπάγονται: Η διεκπεραίωση της 
αλληλογραφίας (από και προς το ταχυδρομείο), η επίδο¬ 
ση πειθαρχικών κατηγορητηρίων, προαγωγών, υπηρε¬ 
σιακών μεταβολών κ.λπ., η τακτοποίηση της βιβλιοθήκης 
και κάθε άλλη εργασία, που ανατίθεται σ’ αυτούς από τον 
Προϊστάμενο του Πρωτοδικείου ή τον Προϊστάμενο της 
διευθύνσεως της γραμματείας του Πρωτοδικείου, σύμ¬ 
φωνα με το άρθρο 10 του ν. 1756/1988, όπως αντικατα- 
στάθηκε με το άρθρο 2 του ν. 1868/1989. 

Άρθρο 26 

Β) ΠΟΛΙΤΙΚΟ ΤΜΗΜΑ 

Στην αρμοδιότητα του τμήματος αυτού υπάγονται όλες 
οι εργασίες του Πολυμελούς και Μονομελούς Πρωτοδι¬ 
κείου (τακτική και εκούσια διαδικασία, ειδικές διαδικα¬ 
σίες, ασφαλιστικά μέτρα) και οι υπάλληλοι που υπάγονται 
σ’ αυτό εκτελούν και καθήκοντα γραμματέα της έδρας και 
συγκροτούν με την παρουσία τους τη σύνθεση των πολι¬ 
τικών δικαστηρίωντα οποία δικάζουν υποθέσεις που υπά¬ 
γονται στα πιο πάνω δικαστήρια. 

Στο τμήμα αυτό θα υπηρετούν έξι (6) Γραμματείς. 

1. Πολυμελές Πρωτοδικείο 

(Τακτική - εκούσια διαδικασία) 

Στο τμήμα αυτό θα υπηρετούν δύο (2) Γ ραμματείς, οι 
οποίοι θα ασχολούνται με όλες τις εργασίες των υποθέσε¬ 
ων της τακτικής και εκούσιας διαδικασίας, αρμοδιότητας 
του Πολυμελούς Πρωτοδικείου Κέρκυρας και κάθε άλλης 
υποθέσεως που υπάγεται κατά νόμο στην αρμοδιότητά 
του, και ειδικότερα με την παραλαβή οιουδήποτε δικο¬ 
γράφου που απευθύνεται ενώπιον του Πολυμελούς Πρω¬ 
τοδικείου Κέρκυρας, τη σύνταξη εκθέσεων καταθέσεως, 
τον προσδιορισμό δικασίμων, την εγγραφή των δικογρά¬ 
φων στα αντίστοιχα πινάκια (όσες εγγράφονται), τη χορή¬ 


γηση αντιγράφων στους δικηγόρους, την ευρετηρίαση 
των δικογράφων, την παραλαβή των προτάσεων και εγ¬ 
γράφων των διαδίκων και των προσθηκών επί των προτά¬ 
σεων αυτών και τη σύνταξη των σχετικών εκθέσεων κατα¬ 
θέσεως αυτών. Με τη συμμετοχή στις συνεδριάσεις του 
Πολυμελούς Πρωτοδικείου, την τήρηση και καθαρογρα- 
φή των οικείων πρακτικών (όπου απαιτούνται), τηντήρηση 
των βιβλίων χρεώσεως Εισηγητών, τη δημοσίευση και κα- 
θαρογραφή των εκδιδομένων αποφάσεων επί υποθέσεων 
κάθε διαδικασίας, την επιμέλεια για τη θεώρηση και υπο¬ 
γραφή των, με την σύνταξη των στατιστικών δελτίων σε 
υποθέσεις που έχουν εκδοθεί οριστικές αποφάσεις. Με 
τηντήρηση των βιβλίων υιοθεσιών ανηλίκων και απορρή¬ 
των υιοθεσιών, τη χορήγηση σχετικών πιστοποιητικών 
στους ενδιαφερομένους και την αποστολή καταστάσεων 
στο τέλος κάθε χρόνου στο Υπουργείο Οικονομικών και 
Υπουργείου Κοινωνικών Υπηρεσιών. Επίσης θα ασχολού¬ 
νται με τις εργασίες της πτωχευτικής διαδικασίας από την 
κήρυξη της πτωχεύσεως έως την αποκατάσταση του πτω¬ 
χού και ειδικότερα: τη σύνταξη των υποβαλλομένων στο 
Δικαστήριο εκθέσεων συνελεύσεως πιστωτών, των εκθέ¬ 
σεων του Εισηγητή πτωχεύσεων για ορισμό χρόνου συνε¬ 
λεύσεως πιστωτών για επαλήθευση των πιστώσεων, των 
εκθέσεων του εισηγητή πτωχεύσεων για ορισμό χρόνου 
συνελεύσεως πιστωτών για συμβιβασμό, των εκθέσεων 
συνελεύσεως πιστωτών για συμβιβασμό ή ένωση των πι¬ 
στωτών, των υποβαλλομένων στο Δικαστήριο εκθέσεων 
για επικύρωση πτωχευτικών συμβιβασμών, των υποβαλ¬ 
λομένων στο Δικαστήριο εκθέσεων για διορισμό ενδίκων 
ενώσεων ή για την έκδοση αποφάσεων περί αντικαταστά- 
σεως των συνδίκων αυτών, των υποβαλλομένων στο Δικα¬ 
στήριο εκθέσεων για την έκδοση αποφάσεων περί καθορι¬ 
σμού προσωρινής ή οριστικής αντιμισθίας των συνδίκων, 
των υποβαλλομένων στο Δικαστήριο εκθέσεων για τη χο¬ 
ρήγηση αδείας εκποίησης ακίνητης πτωχευτικής περιου¬ 
σίας, των εκθέσεων του Εισηγητή Πτωχεύσεων για εκποί¬ 
ηση ακινήτων της πτωχευτικής περιουσίας των εκθέσεων 
συνελεύσεως πιστωτών για το αν ο πτωχός είναι συγγνω¬ 
στός ή όχι, των εκθέσεων του Εισηγητή Πτωχεύσεων για 
αποκατάσταση πτωχών, των υποβαλλομένων στο Δικα¬ 
στήριο εκθέσεων για έκδοση αποφάσεων περί παύσεως 
των εργασιώντων πτωχεύσεων και ανακλήσεως αυτών και 
των υποβαλλομένων στο Δικαστήριο εκθέσεων για έκδο¬ 
ση αποφάσεων για την ανάκληση των αποφάσεων εκείνων 
που κήρυξαν παύση εργασιών πτωχεύσεων καθώς και τη 
διεκπεραίωση της αλληλογραφίας. Τέλος θα ασχολούνται 
με κάθε άλλη εργασία αναγομένη στη γραμματεία του Πο¬ 
λυμελούς Πρωτοδικείου. 

2. Μονομελές Πρωτοδικείο 

α) (Τακτική - Εκούσια - Ειδικές διαδικασίες - Διεξαγωγές 
αποδείξεων) 

Στο τμήμα αυτό θα υπηρετούν τρεις (3) Γ ραμματείς, οι 
οποίοι θα ασχολούνται με όλες τις εργασίες των υποθέσε¬ 
ων της τακτικής και εκούσιας και των ειδικών διαδικασιών 
(μισθώσεις, εργατικές διαφορές, διατροφές, αποζημιώ¬ 
σεις από αυτοκίνητα, αμοιβές από παροχή εργασίας, 
απαλλοτριώσεις, Ο.Γ.Α.), αρμοδιότητας Μονομελούς 
Πρωτοδικείου και ειδικότερα με την παραλαβή οιουδήπο- 
τε δικογράφου που απευθύνεται ενώπιον του Μονομε¬ 
λούς Πρωτοδικείου Κέρκυρας, τη σύνταξη εκθέσεως κα¬ 
ταθέσεως, τον προσδιορισμό δικασίμων, την εγγραφή των 
δικογράφων στα αντίστοιχα πινάκια (όσες εγγράφονται), 
τη χορήγηση αντιγράφων στους δικηγόρους, την ευρετη- 

ρίαση των δικογράφων, την παραλαβή και το συσχετισμό 
των προτάσεων και εγγράφων των διαδίκων και των προ- 
σθη κών επί των προτάσεων αυτών και τη σύνταξη των σχε¬ 
τικών εκθέσεων καταθέσεως αυτών. Την παραλαβή των 
ανακοπών κατά διαταγών πληρωμής και αγωγών από πι¬ 
στωτικούς τίτλους, τη σύνταξη των εκθέσεων καταθέσεως 
αυτών, τον προσδιορισμό δικασίμου για τη συζήτηση αυ¬ 
τών και τη δημοσίευση των εκδιδομένων αποφάσεων. Με 
τη συμμετοχή στις συνεδριάσειςτου Μονομελούς Πρωτο¬ 
δικείου, την τήρηση και καθαρογραφή των οικείων πρα¬ 
κτικών, την τήρηση των βιβλίων χρεώσεως δικαστών, τη 
σύνταξη των στατιστικών δελτίων σε υποθέσεις που έχουν 
εκδοθεί οριστικές αποφάσεις. Με τις αιτήσεις για ορισμό 
ημερομηνίας διεξαγωγής αποδείξεων, τις ορκίσεις πραγ- 
ματογνωμόνων, την τήρηση του βιβλίου εκθέσεων Ειση¬ 
γητών και καταθέσεως πραγματογνωμοσυνών. Ένας 
υπάλληλος θα ασχολείται και με τη διεξαγωγή των απο¬ 
δείξεων εκτός ακροατηρίου και τη σύνταξη των σχετικών 
εκθέσεων. Τέλος με κάθε άλλη εργασία αναγομένη στη 
γραμματεία του Μονομελούς Πρωτοδικείου. 

β) Διαδικασία Ασφαλιστικών μέτρων 

Θα υπηρετεί ένας (1) γραμματέας, ο οποίος θα ασχο- 
λείται με όλες τις υποθέσεις, που εκδικάζονται κατά τη 
διαδικασία των ασφαλιστικών μέτρων. Ειδικότερα με την 
παραλαβή και τη σύνταξη εκθέσεων καταθέσεως αιτήσε¬ 
ων για τη λήψη ασφαλιστικών μέτρων οποιοσδήποτε φύ- 
σεως, τον ορισμό δικασίμων, τη χορήγηση αντιγράφων 
των πιο πάνω αιτήσεων, τη σύνταξη των προσωρινών δια¬ 
ταγών, τη σύνταξη των προσωρινών διαταγών, τη σύντα¬ 
ξη των πρακτικών. Με την σύνταξη πρακτικών συμβιβα¬ 
σμού, τη σύνταξη πρακτικών παραίτησης από δικογρά¬ 
φων ή από δικαιώματος. Με την δημοσίευση και 
καθαρογραφή των αποφάσεων καθώς και τη χορήγηση 
αντιγράφων των αποφάσεων και των σχετικών της δικο¬ 
γραφίας εγγράφων. Με την τήρηση του βιβλίου κινήσεως 
των υποθέσεων και όλων των σχετικών βιβλίων και τη σύ¬ 
νταξη μηνιαίων πινάκων εκκρεμότητας δικαστών και τη 
σύνταξη πινάκων εργασιών. Τέλος με κάθε άλλη εργασία 
αναγομένη στη γραμματεία των ασφαλιστικών μέτρων. 

Άρθρο 27 

Γ) Α' ΠΟΙΝΙΚΟ ΤΜΗΜΑ 

Στο τμήμα αυτό θα υπη ρετούν συνολικά έξι (6) υπάλληλοι. 

1) Ποινικά Δικαστήρια 

Στην αρμοδιότητα του τμήματος αυτού υπάγονται οι ερ¬ 
γασίες του Τριμελούς Πλημμελειοδικείου και Τριμελούς 
Δικαστηρίου Ανηλίκων. Οα υπηρετούν πέντε (5) γραμμα¬ 
τείς, οι οποίοι θα συμμετέχουν εναλλάξ στις συνεδριάσεις 
των ποινικών δικαστηρίων (Τριμελούς Πλημμελειοδικείου 
και Τριμελούς Δικαστηρίου Ανηλίκων), τηρούν τα πρακτι¬ 
κά επί της έδρας, δημοσιεύουν τις αποφάσεις, συντάσ¬ 
σουν και καθαρογράφουν τα πιο πάνω πρακτικά και καθα¬ 
ρογράφουν τις αποφάσεις (σκεπτικά κ.λπ.), καταχωρούν 
τις αποφάσεις στο προβλεπόμενο από το ν. 969/1979 βι¬ 
βλίο. Υποβάλλουν τις αναβλητικές δικογραφίες, τις υπο¬ 
κείμενες σε έφεση αποφάσεις με τις σχετικές δικογραφίες 
και αποσπάσματα των εκδιδομένων ερήμην των κατηγο¬ 
ρουμένων αποφάσεων για εκτέλεση στον αρμόδιο Εισαγ¬ 
γελέα Πλημμελειοδικών. Συντάσσουν καιταξινομούν κατά 
Εισαγγελίες Πρωτοδικώντα δελτία ποινικών μητρώωντων 
καταδικαζομένων αντιμωλία και ερήμην κατηγορουμένων 
και τα αντίστοιχα στατιστικά δελτία. Τα καταχωρούν στο 
ειδικό βιβλίο και τα στέλνουν στην Εισαγγελία. Αλληλο¬ 


γραφούν με τα αρμόδια αστυνομικά τμήματα για ανεύρε¬ 
ση στοιχείων των ερήμην καταδικαζομένων για τη συ¬ 
μπλήρωση δελτίων ποινικού μητρώου. Συντάσσουν και 
παραδίδουν στον αρμόδιο υπάλληλο των πειστηρίων του 
Πρωτοδικείου αποσπάσματα που αφορούν δήμευση, κα¬ 
ταστροφή ή απόδοση πειστηρίων. 

Τηρούν το βιβλίο διακίνησης δικογραφιών και ταξινο¬ 
μούν τις αποφάσεις κατ’ αύξοντα αριθμό τις οποίες πα¬ 
ραδίδουν στο Γ ενικό Αρχείο του Πρωτοδικείου για αρχει¬ 
οθέτηση. 

Κάθε άλλη εργασία αναγομένη στη γραμματεία των πα¬ 
ραπάνω δικαστηρίων. 

2) Μ.Ο.Δ. - Βουλεύματα 

θα υπηρετεί ένας (1) υπάλληλος ο οποίος θα διαξαγά- 
γει όλη την υπηρεσία του γραμματέα του Συμβουλίου 
Πλημμελειοδικών και θα ασχολείται με την παραλαβή και 
καταχώρηση των Εισαγγελικών προτάσεων στο οικείο βι¬ 
βλίο, με την καταχώρηση των προτάσεων στο βιβλίο κινή- 
σεως και τη χρέωση στον Εισηγητή. Θα επιμελείται για 
την καθαρογραφή, τη θεώρηση, υπογραφή και δημοσίευ¬ 
ση των βουλευμάτων. Την υποβολή των δικογραφιών με 
αντίγραφα των βουλευμάτων στον αρμόδιο Εισαγγελέα. 

Τη σύνταξη εκθέσεων ασκήσεως ενδίκων μέσων κατά 
βουλευμάτων. 

Την ταξινόμηση και παράδοση των βουλευμάτων και δι¬ 
κογραφιών στο Γενικό Αρχείο για αρχειοθέτηση. Και με 
κάθε άλλη εργασία που ανάγεται στη Γραμματεία του 
Συμβουλίου Πλημμελειοδικών. 

Θα συμμετέχει στις συνεδριάσεις του Μικτού Ορκωτού 
Δικαστηρίου Κέρκυρας (Μ.Ο.Δ.), θα τηρεί τα πρακτικά επί 
της έδρας, θα δημοσιεύει τις αποφάσεις, θα συντάσσει και 
θα καθαρογράφει τα πιο πάνω πρακτικά και θα καθαρο¬ 
γράφει τις αποφάσεις (σκεπτικά κ.λπ.). Καταχωρεί τις απο¬ 
φάσεις στα προβλεπόμενα βιβλία. Υποβάλλει τις αναβλητι¬ 
κές δικογραφίες, τις υποκείμενες σε έφεση αποφάσεις με 
τις σχετικές δικογραφίες στον αρμόδιο Εισαγγελέα Εφε- 
τών. Συντάσσει και ταξινομεί κατά Εισαγγελίες Πρωτοδι¬ 
κών τα δελτία ποινικού μητρώου των καταδικαζομένων κα¬ 
τηγορουμένων και τα αντίστοιχα στατιστικά δελτία. 

Συντάσσει και παραδίδει στον αρμόδιο υπάλληλο των 
πειστηρίων του Πρωτοδικείου αποσπάσματα που αφο¬ 
ρούν δήμευση, καταστροφή ή απόδοση πειστηρίων. Τη¬ 
ρεί το βιβλίο διακίνησης δικογραφιών και ταξινομεί τις 
αποφάσεις κατ’ αύξοντα αριθμό, τις οποίες παραδίδει 
στο αρχείο του Πρωτοδικείου για αρχειοθέτηση. Κάθε άλ¬ 
λη εργασία αναγομένη στη γραμματεία του Μ.Ο.Δ. 

Δ) Β' ΠΟΙΝΙΚΟ ΤΜΗΜΑ 

Στο τμήμα αυτό θα υπηρετούν συνολικά πέντε (5) υπάλ¬ 
ληλοι. 

1. Ποινικά Δικαστήρια 

Θα υπηρετούν τρεις (3) υπάλληλοι οι οποίοι θα συμμετέ¬ 
χουν εναλλάξ στις συνεδριάσεις των ποινικών δικαστηρίων 
(Μονομελούς Πλημμελειοδικείου και Μονομελούς Δικα¬ 
στηρίου Ανηλίκων), τηρούντο πρακτικά επί της έδρας, δη¬ 
μοσιεύουν τις αποφάσεις, συντάσσουν και καθαρογρά¬ 
φουν τα πιο πάνω πρακτικά και καθαρογράφουν τις απο¬ 
φάσεις (σκεπτικά κ.λπ.), καταχωρούν τις αποφάσεις στο 
προβλεπόμενο από το ν. 969/1979 βιβλίο. Υποβάλλουν τις 
αναβλητικές δικογραφίες, τις υποκείμενες σε έφεση απο¬ 
φάσεις με τις σχετικές δικογραφίες και αποσπάσματα των 
εκδιδομένων ερήμην των κατηγορουμένων αποφάσεων 
για εκτέλεση στον αρμόδιο Εισαγγελέα Πλημμελειοδικών. 

Συντάσσουν και ταξινομούν κατά Εισαγγελίες Πρωτοδικών 
τα δελτία ποινικών μητρώωντων καταδικαζόμενων αντιμω¬ 
λία και ερήμην κατηγορουμένων και τα αντίστοιχα στατι¬ 
στικά δελτία. Τα καταχωρούν στο ειδικό βιβλίο και τα στέλ¬ 
νουν στην Εισαγγελία. Αλληλογραφούν με τα αρμόδια 
αστυνομικά τμήματα για ανεύρεση στοιχείων των ερήμην 
καταδικαζομένωνγιατη συμπλήρωση δελτίων ποινικού μη¬ 
τρώου. Συντάσσουν και παραδίδουν στον αρμόδιο υπάλ¬ 
ληλο τωνπειστηρίωντου Πρωτοδικείου αποσπάσματα που 
αφορούν δήμευση, καταστροφή ή απόδοση πειστηρίων. 

Τηρούν το βιβλίο διακίνησης δικογραφιών και ταξινο¬ 
μούν τις αποφάσεις κατ’ αύξοντα αριθμό τις οποίες πα¬ 
ραδίδουν στο Γενικό Αρχείο του Πρωτοδικείου για αρχει¬ 
οθέτηση. 

Κάθε άλλη εργασία αναγομένη στη γραμματεία των πα¬ 
ραπάνω δικαστηρίων. 

2) Εκκαθάριση ποινών 

Θα υπηρετούν δύο (2) υπάλληλοι, οι οποίοι θα ασχο¬ 
λούνται με όλες τις εργασίες του τμήματος και ειδικότε¬ 
ρα με την εκκαθάριση και είσπραξη των ποινών, εξόδων 
κ.λ.π. των αντιμωλία και ερήμην καταδικασθέντων, δυνά¬ 
μει αποφάσεωντων ποινικών δικαστηρίων και του Μ.Ο.Δ., 
σε όλες τις ώρες και ημέρες που συνεδριάζουν τα ποινικά 
δικαστήρια, με τη βεβαίωση των χρηματικών ποινών των 
καταδικασθέντων, λιπομαρτύρων κ.λπ. στις αρμόδιες 
Δ.Ο.Υ. και την τήρηση των σχετικών βιβλίων. 

Με τη σύνταξη των ενδίκων μέσων κατά αποφάσεων 
των ποινικών δικαστηρίων, την καταχώρησή τους στα 
σχετικά βιβλία και την υποβολή τους με τις σχετικές δικο¬ 
γραφίες στον αρμόδιο Εισαγγελέα. 

Με τη σύνταξη εκθέσεων που αφορούν τις αιτήσεις ακυ- 
ρώσεως αποφάσεων και διαδικασίας και την υποβολή αυ¬ 
τών μετις σχετικές δικογραφίες στον αρμόδιο Εισαγγελέα. 

Με την τήρηση και ενημέρωση όλων των προβλεπόμε- 
νων βιβλίων των ποινικών δικαστηρίων. 

Με τη σύνταξη φύλλων εκπτώσεως για επιστροφή και 
διαγραφή χρηματικών ποσών. 

Άρθρο 28 

Ε) ΤΜΗΜΑ ΑΝΑΚΡΙΣΗΣ, ΠΙΣΤΟΠΟΙΗΤΙΚΩΝ, ΑΡΧΕΙΟΥ 

Στην αρμοδιότητα του τμήματος αυτού υπάγεται η Ανά¬ 
κριση, έκδοση Πιστοποιητικών και το γενικό αρχείο του 
Πρωτοδικείου. 

Στο τμήμα αυτό θα υπηρετούν τέσσερις (4) και ένας (1) 
επιμελητής δικαστηρίων, δηλαδή σύνολο πέντε (5). 

1) Ανάκριση 

Θα υπηρετεί ένας (1) υπάλληλος, ο γραμματέας ανα- 
κρίσεως, ο οποίος θα ασχολείται με τη διεκπεραίωση των 
πάσης φύσεως εργασιώντης ανακρίσεως και ειδικότερα: 
Με το γράψιμο των μαρτυρικών καταθέσεων και των απο¬ 
λογιών των κατηγορουμένων, με τη σύνταξη και διεκπε¬ 
ραίωση κλήσεων προς μάρτυρες και κατηγορουμένους, 
με τη διεκπεραίωση ενταλμάτων συλλήψεως, προσωρι¬ 
νής κράτησης, βίαιης προσαγωγής, με τη διεκπεραίωση 
των διατάξεων, με την καθαρογραφή των κατηγορητη¬ 
ρίων, με τη σύνταξη και διεκπεραίωση πινάκων κινήσεως 
δικογραφιών, με τη σύνταξη και τη διεκπεραίωση της αλ¬ 
ληλογραφίας, τη συμπλήρωση των δελτίων ποινικού μη¬ 
τρώου κατά τα στοιχεία των κατηγορουμένων και την 
αποστολή τους στις αρμόδιες Εισαγγελίες. Με την τήρη¬ 
ση όλωντων βιβλίων ή καρτελώντου τμήματος. Συμμετέ¬ 
χει στη διενέργεια των διαφόρων ανακριτικών πράξεων 
και στη διεκπεραίωση των διαφόρων ανακριτικών δικο¬ 


γραφιών και παραγγελιών του Εισαγγελέα Πλημ/κών και 
των Ξένων Αρχών. 

Επίσης με τη σύνταξη Ανακριτικών πράξεων για ορισμό 
πραγματογνωμόνων και τη σύνταξη πρακτικών ορκίσεως 
πραγματογνωμόνων. 

2. Γ ραφείο Πιστοποιητικών 

Θα υπηρετεί ένας (1) υπάλληλος, ο οποίος θα έχει ως 
αντικείμενο την έκδοση των πάσης φύσεως πιστοποιητι- 
κώνπου εκδίδονται από το Πρωτοδικείο, καθώς και τη σύ¬ 
νταξη εκθέσεων ασκήσεων ενδίκων μέσων κατά αποφά¬ 
σεων πολιτικών δικαστηρίων (αναιρέσεων - αναψηλαφή- 
σεων), εκθέσεων ανακοπών ερημοδικίας, εκθέσεων 
παραιτήσεως από τα ένδικα μέσα, εκθέσεων αποποιήσε- 
ως κληρονομιάς. Με την παραλαβή και δημοσίευση των 
δημοσίων και μυστικών διαθηκών, τηντήρηση των οικείων 
πρακτικών, την καταχώρηση των διαθηκών στα οικεία βι¬ 
βλία και την ευρετηρίαση τους, τη φύλαξη των διαθηκών 
που αποστέλλονται από άλλα Πρωτοδικεία και την απο¬ 
στολή στο τέλος κάθε μήνα αντιγράφων όλωντων διαθη¬ 
κών στο Πρωτοδικείο Αθηνών και την Α'Δ.Ο.Υ. Κέρκυρας. 

3) Αρχείο 

Θα υπηρετούν δύο (2), οι οποίοι θα ασχολούνται με την 
αρχειοθέτηση όλων των δικογραφιών του πολιτικού και 
ποινικού τμήματος του Πρωτοδικείου, τη φύλαξη όλων 
των υπηρεσιακών βιβλίων τα οποία δεν χρησιμοποιούνται. 
Την έκδοση αντιγράφων κ.λπ. των υποθέσεων που βρί¬ 
σκονται στο αρχείο, τη χορήγηση βεβαιώσεων όσων ψή¬ 
φισαν στις εκλογές, την αντικατάσταση απολεσθέντων και 
συμπλήρωση εκλογικών βιβλιαρίων και γενικά την τήρηση 
του αρχείου των εκλογικών καταλόγων. Με την επιμέλεια 
για τη βιβλιοδέτηση των αποφάσεων κ.λπ. του Πρωτοδι¬ 
κείου. Γ ενικά με την τήρηση και οργάνωση του αρχείου. 

Επίσης με την παραλαβή, φύλαξη και απόδοση των πει¬ 
στηρίων και τη διεκπεραίωση κάθε εργασίας αναγομένης 
στο αρχείο του Πρωτοδικείου. 

4) Επιμελητής Δικαστηρίων 

Στην αρμοδιότητά του υπάγονται: Η διεκπεραίωση της 
αλληλογραφίας των ποινικών τμημάτων, η απασχόλησή 
του σε βοηθητικές εργασίες στο αρχείο καθώς και κάθε 
άλλη εργασία, που ανατίθεται σ’ αυτόν από τον Προϊστά¬ 
μενο του Πρωτοδικείου ή τον Προϊστάμενο της διευθύν- 
σεως της γραμματείας του Πρωτοδικείου, σύμφωνα μετο 
άρθρο 10 του ν. 1756/1988, όπως αντικαταστάθηκε με το 
άρθρο 2 του ν. 1868/1989. 

Κρίθηκε, αποφασίστηκε και εκδόθηκε, στην Κέρκυρα 
στις 16 Μάίου 2005. 

Η Προϊσταμένη του Οι Δικαστές 

Πρωτοδικείου Κέρκυρας 1. ΚΩΝΣΤΑΝΤΙΝΑ ΡΑΠΤΗ 

Πρόεδρος Πρωτοδικών 2. ΘΕΟΔΩΡΑ ΘΕΟΔΟΣΙΑΔΟΥ 

ΣΤΑΜΑΤΙΑ ΠΑΠΑΔΟΠΟΥΛΟΥ 3. ΜΑΡΙΑ ΤΟΜΠΑΖΗ 

4. ΒΑΣΙΛΕΙΟΣ ΧΑΤΖΗΠΑΝΤΑΖΗΣ 

5. ΚΩΝΣΤΑΝΤΙΝΑ ΓΕΩΡΓΟΥΛΙΑ 

6. ΑΡΓΥΡΙΟΣ ΕΚΛΛΗΣΙΑΡΧΟΣ 

7. ΣΟΦΙΑΛΙΜΠΕΡΙΑΔΟΥ 

Ο Γραμματέας 8. ΧΡΙΣΤΙΝΑ ΚΟΝΤΟΥ 

ΔΗΜΗΤΡΙΟΣ ΖΕΡΒΟΣ 9. ΝΙΚΟΛΑΟΣ ΜΑΝΙΩΤΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 
Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.ςι- 


ΡΑΧ 210 52 21 004 
Θ-ΓΠ3Μ: ννββίΤΙΗδίθΓ @ Θ1.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 θυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θογο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ίηΙθΓΠθΙ 

ίι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίεπτεί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























